CELEX: 62013CA0518
Language: sl
Date: 2015-01-14 00:00:00
Title: Zadeva C-518/13: Sodba Sodišča (drugi senat) z dne 14. januarja 2015 (predlog za sprejetje predhodne odločbe Court of Appeal (England & Wales) (Civil Division) – Združeno kraljestvo) – The Queen, na predlog Eventech Ltd proti The Parking Adjudicator (Predhodno odločanje – Konkurenca – Državne pomoči – Člen 107(1) PDEU – Dovoljenje za uporabo voznih pasov za avtobuse, dano londonskim taksijem, ne pa vozilom za najem z voznikom – Pojem „državna pomoč“ – Državna sredstva – Gospodarska prednost – Selektivna prednost – Vpliv na trgovino med državami članicami)

2.3.2015   
            
            
               SL
            
            
               Uradni list Evropske unije
            
            
               C 73/5
            
         
      Sodba Sodišča (drugi senat) z dne 14. januarja 2015 (predlog za sprejetje predhodne odločbe Court of Appeal (England & Wales) (Civil Division) – Združeno kraljestvo) – The Queen, na predlog Eventech Ltd proti The Parking Adjudicator
      (Zadeva C-518/13) (1)
      
      (Predhodno odločanje - Konkurenca - Državne pomoči - Člen 107(1) PDEU - Dovoljenje za uporabo voznih pasov za avtobuse, dano londonskim taksijem, ne pa vozilom za najem z voznikom - Pojem „državna pomoč“ - Državna sredstva - Gospodarska prednost - Selektivna prednost - Vpliv na trgovino med državami članicami)
      (2015/C 073/06)
      Jezik postopka: angleščina
      
         Predložitveno sodišče
      
      Court of Appeal (England & Wales) (Civil Division)
      
         Stranke v postopku v glavni stvari
      
      
         Tožeča stranka: The Queen, na predlog Eventech Ltd
      
         Tožena stranka: The Parking Adjudicator
      
         Ob udeležbi: London Borough of Camden, Transport for London
      
         Izrek
      
      
                  1.
               
               
                  Ne zdi se, da to, da se za vzpostavitev varnega in učinkovitega sistema prevoza londonskim taksijem dovoli, da vozijo po pasovih za avtobuse na javnih cestah, ko na teh pasovih veljajo omejitve, vozilom za najem z voznikom pa se to – razen v primeru pobiranja ali odlaganja potnikov, ki so tako vozilo naročili vnaprej – prepove, pomeni uporabo državnih sredstev ali to, da se s tem daje tem taksijem selektivna gospodarska prednost v smislu člena 107(1) PDEU, kar pa mora preveriti predložitveno sodišče.
               
            
                  2.
               
               
                  Ni mogoče izključiti, da to, da se londonskim taksijem dovoli, da vozijo po pasovih za avtobuse na javnih cestah, ko na teh pasovih veljajo omejitve, vozilom za najem z voznikom pa se to – razen v primeru pobiranja ali odlaganja potnikov, ki so tako vozilo naročili vnaprej – prepove, lahko prizadene trgovino med državami članicami v smislu člena 107(1) PDEU, kar mora preveriti predložitveno sodišče.
               
            
         (1)  UL C 367, 14.12.2013.